  Майя Бывальцева Коронавирус инфекци вӧлмонэн сэрен куспетӥ карем удмурт кылъя курсъёс Удмуртиын 3-тӥ гудырикошконэ азьланьтӥськозы. Со сярысь элькунысь Калыкъёслэн эшъяськон юртсылэн пресс-службаез ивортэ. Программаез ог кык толэзь куспын ортчыны малпало. Нош 1-тӥ коньывуонэ удмурт кылэз дышетонъя выль семестр кутскоз. Курсъёсты радъясь, удмурт кылъя дышетӥсьёслэн «Выжы» огазеяськонзылэн кивалтӥсез Ангелина Решетникова верамъя, удмурт кылэз дышетыны кулэяськон арысь аре будэ. Сӥзьыл Ижкарысь Ленин ёросын выль площадка усьтыны малпаськомы. 2019-тӥ арын элькунын оглом 23 площадкаос ужазы. Ӵемысьгес дышетонъёс лыдӟетъюртъёсын но дышетсконниосын ортчо. Пусйыны кулэ, дорамы пумен тросгес егитъёс лыкто – школаын дышетскисьёс, студентъёс. Ми понна со ту пусйымон – удмурт кыл модае пыре Ангелина Решетникова, удмурт кылъя курсъёсты радъясь, удмурт кылъя дышетӥсьёслэн «Выжы» огазеяськонзылэн кивалтӥсезВатсалом, Удмуртиысь йӧскалык политикая министерство юрттэмен радъяськись курсъёсы вань мылкыд карисьёс дунтэк пыриськыны быгато.  Тодэ вайытом, удмурт егитъёслэн «Куара» огазеяськонзы удмурт кылъя видеокурсъёс нуыны кутскиз.  Тегъёс: Мерлык Дышетон Ижкар Удмуртия удмурткыл 100ар  